Karibib

Karibib is 'n dorpie in Namibië, 192 km noordwes van die hoofstad, Windhoek, 32 km oos van Usakos en 66 km suid van Omaruru. Die geskatte bevolking in 2010 was 3 800. Dit is aan die Khan-rivier geleë, halfpad tussen Windhoek en Swakopmund aan die B2, die hoofweg tussen die Walvisbaai en Johannesburg. Die stad is bekend vir sy aragoniet marmer steengroef en die Navachab-goudmyn.

Geskiedenis 

Karibib was 'n watergat wat onder die naam Otjandjomboimwe aan die Herero bekend was. Dit het eers as 'n handelspos ontwikkel en van 1902 as 'n Rynse sendingstasie. Die naam kom van Khoenkhoen-oorsprong en verwys na 'n soort plant van die spesie Moraea in die omgewing. Die dorpie is wyd bekend vir die marmer van hoë gehalte wat hier in steengroewe ontgin word en tydens die Duitse bewind na Suid-Amerika en elders uitgevoer is. In die onlangse verlede het Usakos die dorp se status as kommunikasiesentrum oorgeneem, hoewel Karibib 'n lewendige markdorp bly. Danksy die spoorlyn wat deur die middel van die dorpie loop, het dit sy pioniersatmosfeer tot 'n groot mate behou.

Eduard Hälbich, 'n handelaar in Otjimbingwe, het 'n sakegeleenthede verwag voortspruitend uit die spoorwegwerk tussen Swakopmund en Windhoek, en die watergat en 20 000 hektaar grond rondom dit gekoop van Zacharias Zeraua, hoof van die Herero. Die transaksie is op 7 Januarie 1895 afgehandel, die koopprys was 22.500 mark (ℳ), twee ossewaens en 742 pond 5 sjielings wat Zeraua skuld gemaak het in Hälbich se winkel in Otjimbingwe.

Karibib het vinnig begin groei toe die spoorwegkonstruksie op 30 Mei 1900 die nuutgestigte plek bereik. 1 Junie 1900 is die dag van die amptelike stigting van Karibib tydens die eerste trein wat vanaf Swakopmund aankom. Die treinstasie is gebou, 'n mediese praktyk, stoorfasiliteite, 'n gevangenis en woonkwartiere is opgerig en die bevolking het tot 274 gestyg. Die ontwikkeling het die nedersetting Otjimbingwe benadeel omdat ossewaens wat voorheen via Otjimbingwe op die Alter Baiweg ( Ou baaipad ) sou ry, neem nou die roete deur Karibib.

In 1904 het die plek weer belangrik geword as 'n spoorweghub vir die vervoer van troepe in die Herero en Nama volksmoord. Die regering is uitgebrei om Omaruru in te sluit. Aan die einde van die oorlog in 1907 het Karibib 316 blanke inwoners, en die oorblywende Herero-grond is onteien en aan wit boere aangebied. Karibib is in 1909 tot munisipaliteit verklaar, en Eduard Hälbich die burgemeester.

Ekonomie en infrastruktuur 
Die Navachab-goudmyn wat deur QKR Namibia besit word, is 10 km vanaf Karibib. Die myn is die belangrikste belastingbetaler, werkgewer en eienaar van die stad, wat meer as 750 werksgeleenthede lewer en 240 residensiële eiendomme besit.

Vervoer 
Karibib is geleë op die B2-hoofweg (Walvisbaai–Okahandja) naby die C33 afdraai na Otjiwarongo. Ongeveer 1 000 vragmotors per dag ry deur die stad.

Politiek 
Karibib is in 2010 van munisipale na stadstatus afgegradeer. Dit word bestuur deur 'n stadsraad met sewe setels.

In die plaaslike verkiesing in Karibib in 2010 is altesaam 990 stemme uitgebring. SWAPO het gewen met ongeveer 60% van die stemme. SWAPO het ook die verkiesings vir plaaslike owerhede in 2015 gewen en 4 setels verower.

In die verkiesing vir plaaslike owerhede in 2020 het SWAPO weer met 'n groot marge gewen, maar die meerderheid setels in die stadsraad verloor. SWAPO het 461 stemme gekry en drie setels verwerf.

Bronnelys  
 Raper, P.E., Dictionary of South African Place Names, Lowry Publishers, Johannesburg, 1987.
 
 Mayhew, Vic (red.), Illustrated Guide to Southern Africa, Reader's Digest, Kaapstad, 1980.

Sien ook 
 Gereformeerde kerk Erongo
 Karibib Privatschule

Verwysings 

Nedersettings in Namibië